# Adolfo Suárez

| Najodličniji Vojvoda od Suáreza GE |
| --- |
|  |
|  |
| premijer Španije |
| **Na položaju** 3. jul 1976 – 25. februar 1981 |
| Monarh | Juan Carlos I |
| Deputy | Manuel Gutiérrez Mellado |
| Prethodi | Fernando de Santiago y Díaz |
| Slijedi | Leopoldo Calvo Sotelo |
| generalni sekretar Movimiento Nacional |
| **Na položaju** 12. decembar 1975 – 6. jul 1976 |
| Predsjednik | Carlos Arias Navarro |
| Prethodi | José Solís |
| Slijedi | Ignacio García López |
| generalni direktor Španske radiotelevizije |
| **Na položaju** 14. maj 1969 – 25. jun 1973 |
| Prethodi | Jesús Aparicio-Bernal |
| Slijedi | Rafael Orbe |
| civilni guverner Provincije Segovia |
| **Na položaju** 31. maj 1968 – 7. novembar 1969 |
| Vođa | Francisco Franco |
| Prethodi | Juan Murillo de Valdivia |
| Slijedi | Mariano Pérez-Hickman |
| član Kongresa deputata |
| **Na položaju** 22. jul 1977 – 26. oktobar 1991 |
| Izborna jedinica | Madrid |
|  |
| Lični detalji |
| Rođenje | Adolfo Suárez González (1932-septembra-25)25. septembra 1932. Cebreros, Ávila, Španija |
| Smrt | 23. marta 2014. (dob: 81) Madrid, Španija |
| Počivalište | Katedrala u Ávili |
| Nacionalnost | Spanish |
| Politička stranka | CDS |
| Ostale političke afilijacije | FET y de las JONS (1958–1977) Unija demokratskog centra (1977–1982) Demokratski i socijalni centar (1982–1991) |
| Supružnik/ci | Amparo Illana Elórtegui (v. 1961 ﻿–﻿  umrla 2001) |
| Djeca | María Amparo (1963–2004) Adolfo (r. 1964) Laura (r. 1966) Sonsoles (r. 1967) Francisco Javier (b. 1969) |
| Roditelji | Hipólito Suárez Guerra Herminia González Prados |
| Alma mater | Univerzitet u Salamanci |
| Zanimanje | pravnik |
| Potpis |  |

**Adolfo Suárez González, 1. vojvoda od Suáreza** (španski izgovor: [aˈðolfo ˈswaɾeθ]; 25. septembar 1932 – 23. mart 2014) bio je španski političar koji je služio kao premijer Španije od 1976. do 1981. godine i imao ključnu ulogu u tranziciji od Francove diktature prema modernom demokratskom poretku.

Karijeru je započeo u doba Francove diktature kao njen pristaša, postavši član Movimiento Nacional, frankističke vladajuće stranke. Iako je vršio niz javnih dužnosti, uključujući direktora državne televizije od 1968. od 1973. godine, bio je relativno nepoznat, te je njegovo imenovanje na mjesto premijera od strane kralja Juana Carlosa u julu 1976. predstavljalo iznenađenje. Iako ga je antifrankistička opozicija dočekala sa nepovjerenjem, Suarez je već dva mjeseca kasnije objavio projekt uvođenja višestranačkog sistema i legalizaciju zabranjenih stranaka, uključujući i Komunističke partije. Suarez je najavio prve izbore za sljedeću godinu te osnovao stranku Unija demokratskog centra (UCD), koja je okupila umjerene i centristički nastrojene pojedince i organizacije. Sa njome je trijumfirao, osvojivši apsolutnu većinu; donesen je novi Ustav Španije i proveden niz liberalnih reformi. Stranka je pobijedila i 1979. godine, ali je nakon toga počelo razbijanje na frakcije, nakon kojih je 1981. godine Suarez odstupio sa mjesta premijera, prepustivši ga Leopoldu Calvu-Sotelu. Ostao je aktivan u politici, ali nikada više nije imao značajan uticaj na politiku kojom su počele dominirati dvije stranke - socijalisti i narodnjaci.

## Izvori

## Vanjske veze

* Biography by CIDOB Arhivirano 2014-10-31 na Wayback Machine-u (in Spanish)
* Tribute to Adolfo Suárez: Guestbook